ནང་བའི་བསྟན་པ་དར་རྒྱས་དང་གོང་འཕེལ་ནི་ལྷ་ཁང་དང་མཆོད་རྟེན་རྫིག་པོ་རེ་བཞེངས་པས་འཐུས་པར་འདོད་དེ་ཐོས་བསམ་སྒོམ་གསུམ་གྱིས་མི་ཚེ་འཁྱོལ་བར་བྱེད་པའི་དགོན་པ་ཧ་ཅང་ཉུང་ཉུང་བོ་དེ་ཡང་།དཔལ་འབྱོར་གོང་སྤེལ་བྱེད་པ་འགྲན་བསྡུར་དང་དགོན་སྡེ་ཕྱུག་པོར་བཟོ་བ་མཐར་ཐུག་གི་དམིགས་ཡུལ་དུ་བཟུང་བ་སོགས་ལ་ཡིད་མུག་པ་དང་།གཤིས་ཀ་གྱོང་ཞིང་ཤེས་ཡོན་གྱིས་དབུལ་བའི་དགེ་འདུན་པ་འགའ་ཞིག་གི་ཨུ་ཚུགས་དང་གཤིས་ཀས་ཁོར་ཡུག་དེར་སྡོད་འདོད་ཆེར་མེད་པར་ཁག་མེད་མོད།ནང་བའི་བསྟན་པ་སྐྱ་ཆད་སྔོ་སྡུག་ཏུ་གྱུར་པའི་སྐབས་འདི་འདྲ་ཞིག་ལ་བསྟན་པ་ལྷ་ཡུལ་གྱི་ལོངས་སྤྱོད་ལྟ་བུའི་ཁྲོད་ནས་སྤེལ་བར་འདོད་པ་ནི་ཁྱེད་ཅག་གིས་ད་ལྟའི་བར་དུ་སློབ་སྦྱོང་བྱས་པའི་གྲུབ་དོན་དང་ཡོངས་སུ་འགལ་བ་མིན་ནམ།